רצח ארי פולד

רצח ארי פולד הוא פיגוע דקירה שאירע ב-16 בספטמבר 2018 בסמוך לקניון "הרים" בצומת גוש עציון, בו נרצח ארי פולד תושב אפרת.

הפיגוע 
בבוקרו של יום ראשון, ה-16 בספטמבר 2018, המחבל חליל ג'בארין בן 16 מהעיירה הפלסטינית יטא הגיע לצומת גוש עציון, סמוך לקניון 'הרים' ודקר את ארי פולד תושב אפרת. ארי ניסה לרדוף אחריו ולנטרל אותו, אולם ללא הצלחה. הוא פונה במצב אנוש לבית החולים שערי צדק בירושלים, ובהמשך נפטר מפצעיו. המחבל ניסה להימלט אך נורה ונוטרל, ופונה בהכרה לבית החולים שערי צדק.

לאחר הפיגוע 
ב-18 בינואר 2019 הרסו כוחות הביטחון את ביתו של המחבל בעיירה יטא. במהלך הפעילות התפתחו הפרות סדר אלימות בהשתתפות עשרות פלסטינים שיידו אבנים לעבר לוחמי צה"ל. הלוחמים הגיבו באמצעים לפיזור הפגנות.

ב-6 בינואר 2020 הרשיע בית המשפט הצבאי במחנה עופר את המחבל בגרימת מוות בכוונה (עבירה המקבילה לרצח בבית הדין הצבאי), וכן בשלושה ניסיונות נוספים לכך.

בספטמבר 2023 הכפילה הרשות הפלסטינית את התשלום למחבל על רצח ארי מ-522 דולר חודשיים ל-1,044 דולר.

קישורים חיצוניים

הערות שוליים 

יהודה ושומרון: פיגועי דקירה
פיגועי דקירה
יהודה ושומרון: פיגועים ב-2018
צומת גוש עציון: פיגועים
פשעים של קטינים